text: Kaas Krog i limbo: Overvejer Fanø Lokallistes fremtid
  09 december 2017 kl. 15.06
  Fanø Lokalliste overvejer nu, om de skal gå ind i den nye konstituering eller ej. 
  Fredag havde Kristine Kaas Krog Alternativet i ryggen i kapløbet om borgmesterkæden. Lørdag havde Alternativet fundet andre at lege med, og tæppet blev revet væk under den nu detroniserede borgmesterkandidat.
  Nu overvejer Kristine Kaas Krog og Fanø Lokalliste, om de skal bakke den nye konstituering op eller ej.
  - Jeg har ikke skrevet under på nogen aftale endnu og overvejer stadig, siger Kristine Kaas Krog til TV SYD.
  Udenfor konstitueringsgruppen står nu indtil videre Fanø Lokalliste, Konservative og SF.
  
  
  
  